JUMALA MYRSKYSSÄ
Osa 1 (2)
Matt. 14 kertoo siitä, -
kuinka Jeesus käski opetuslasten nousta veneeseen -
ja mennä vastarannalle edeltä käsin.
Mutta jonkin tunnin kuluttua, he olivatkin keskellä myrskyä!
Onko sinunkin elämässäsi ollut myrskyjä?
Ilmeisesti kyllä. Olet voinut kokea kaiken olevan tosi hyvin.
Tai sitten olet tuntenut kaiken olevan aamulla hyvin, -
mutta illalla olet ehkä saanut ikäviä uutisia lääkäriltä tai juristilta.
Ja yhtäkkiä oletkin keskellä oman elämäsi myrskynsilmää.
Tai illalla kaikki on hyvin, mutta jo aamulla puhaltavat myrskytuulet.
Elämässämme puhaltavat myrskyt voivat nousta tosi äkkiä, -
samoin kuin tässä 14. Luvussa. Oli tapahtunut suuri ihme, -
kun Jeesus ja opetuslapset olivat juuri ruokkineet 5000 miestä!
Sen jälkeen suuren riemun tunteiden vallassa olevat opetuslapset -
astuvat veneeseen ja lähtevät järvelle.
Sää on aurinkoinen ja linnut laulavat.
Mikään ei viittaa kohta nousevaan myrskyyn.
Myrskyt kuuluvat elämään.
Ne eivät ole keskeisiä, sillä ilon hetkiä ja hyviä aikoja on enemmän.
Mutta myrskyjä on myös, ja niihin kannattaa varautua.
On pohdittu, kuinka selvitä esim. taloudellisesti vaikeista ajoista.
Siihen on vain yksi vastaus. Vaikeista ajoista voi selvitä -
valmistautumalla niihin jo hyvissä ajoin ja etukäteen.
Tässä ja nyt on erittäin kaunis ja aurinkoinen päivä.
Jos tänään valmistaudumme kuuntelemalla, mitä Jumala sanoo, -
ja annamme Jumalan sanalle ensimmäisen sijan elämässämme, -
silloin saamme nojata myös Hänen lupauksiinsa myrskynkin keskellä.
Jeesuskin sanoi myrskyjä tulevan, mutta me voimme valmistautua niihin -
ja selvitä niistä voittajina.
Ennen kaikkea - elämä koostuu erilaisista ajanjaksoista.
Kaikkia ajanjaksoja ei voi määrätä, mutta kaikkiin tulee sopeutua.
Elämässä on paljon kauniita hetkiä, mutta myrskyjäkin siis on.
Kauniita hetkiä on elämässä varmasti runsaasti enemmän.
Voi olla, että elämäsi ei ole tänään aivan täydellistä.
Jos vaikka jalkojasi särkee, voit kiittää Jumalaa siitä, -
että jalkojesi tunto on vielä tallella! Kaikkien jalat eivät enää tunne.
Kiitä Jumalaa asuntolainastakin, sillä sinulla on koti johon mennä.
Vaikka suhde lapsiisi ei olisikaan hyvä, ainakin sinulla on ne lapset.
Elämässämme on paljon hetkiä, joista saamme kiittää Jumalaa.
Elämä on kauniita hetkiä täynnä!
Silti näiden hyvien aikojen väliin mahtuu joitakin myrskyjäkin.
Säätiedotuksessa meitä voidaan varoittaa lähenevästä myrskystä, -
mutta arkielämämme myrskyt voivat iskeä yllättäen.
On tärkeätä tuntea Jumala ja Hänen Sanansa, -
jotta tiedät minkä päällä seisot myrskyn ravistellessa elämääsi.
Mihin uskot? Mistä olet varma?
Jos olet perustanut elämäsi Jumalan Sanaan, seisot tukevalla kalliolla.
Vaikka sinä tärisisit vaikeina aikoina tämän kallion päällä, -
jalkojesi alla oleva kallio eli Jumalan Sana, ei tärise koskaan!
Tässä luvussa kerrotaan, -
kuinka Jeesus ruokki 5000 miestä, ja lisäksi vielä naiset ja lapset.
Jumala nousee tässä luvussa kunniaan mahtavalla tavalla.
Opetuslapset näkevät Jeesuksen kykyineen täysin uudessa valossa.
Uskoakseni se oli erittäin kunnioitusta herättävä hetki, -
kun 2 kalasta ja 5 leivästä riittää syötävää 5000 ihmiselle.
Kyseessä on valtava ihme!
Elämässämme voi käydä kuten opetuslapsille tässä luvussa.
Vasta nähdyn ja koetun suuren ihmeen jälkeen, -
he astuvat veneeseen, ja joutuvat kohta hengenvaaralliseen myrskyyn!
He olivat kalastajia, joten he osasivat arvioida myrskyn luonteen.
Haluan tänään puhua siitä, kuinka elämän myrskyistä voi selvitä.
Myrskyt ovat osa elämää, ja opetuslapsetkin selvisivät siitä.
Ensimmäiseksi tahdon kertoa, mikä on eloonjäämisen tärkein "avain".
Minkä myrskyn läpi käytkään, älä anna sen vaikuttaa sisäisesti.
Älä päästä "myrskytuulta" sisääsi, olipa myrsky kuinka raju hyvänsä.
Ulkopuolellasi voi olla täysi kaaos.
Tavarat lentelevät ilmassa, ulkona vallitsee sekaannus, levottomuus.
Mutta levottomuuden ei pidä antaa tunkeutua sisääsi.
Joudut ehkä kulkemaan epävarmojen ja huonojen aikojen läpi -
mutta niiden asioiden ei välttämättä tarvitse laskeutua sydämeesi.
Jos olet pudonnut veteen, sekin on ok, kunhan vesi ei tunkeudu sinuun.
JUMALA MYRSKYSSÄ
Aurinko voi paistaa ja linnut laulaa, mutta kuten jo sanoin, -
kaikki voi muuttua hetkessä.
Pilvet kasaantuvat, sataa vettä ja rakeita, myrskyää -
ja jo kohta "elämäsi laiva" ponnisteleekin suuressa aallokossa.
Jeesus käski opetuslapsiaan menemään veneeseen.
Hän lähetti väen pois, ja päätti itse mennä vuorelle rukoilemaan.
Emme voi vapaasti palvella ihmisiä, ellemme ole "vapautuneet" heistä.
Jos annamme toisten tarpeiden ja suunnitelmien johtaa meitä, -
emme ole koskaan vapaita vain Jumalaa varten.
Jeesus irrottautui kaikesta muusta ja nousi vuorelle rukoilemaan.
Uskon, että kristittyinä myös meidän tulisi harjoittaa samaa.
Se on suuri haaste.
Opetuslapsetkin pyysivät Jeesusta opettamaan heitä rukoilemaan.
He eivät kysyneet "kuinka rukoillaan?", vaan sitä, -
miten rukoilemisesta tulisi määrätietoista ja alati jatkuvaa.
Mutta Jeesus nousi vuorelle, -
ehkä koko seudun korkeimmalle kohdalle.
Sieltä vuorilta kylmä ilma laskeutui alas järvelle, -
joka oli ilmeisesti seudun kaikkein matalin kohta.
Opetuslapset olivat siten seudun matalimmassa kohdassa, -
ja päästyään ylös vuorelle, Jeesus oli seudun korkeimmassa kohdassa.
Välillä ihmiset voivat olla tosi lähellä toisiaan.
He voivat istua kylki kyljessä vaikkapa kirkon penkissä.
Toisen elämä voi olla tosi ankeaa, toinen voi olla elämänsä huipulla.
Mutta Jeesus oli rukoilija.
Jeesus ymmärsi rukouksen ja Taivaan Isään pidetyn yhteyden voiman.
Hän ei menestynyt palvelijana vain koska oli Jumalan Poika, -
vaan Hän menestyi kuuntelemalla Taivaan Isältä saamiaan ohjeita.
Jeesus teki joskus vähän, joskus ei jättänyt mitään tekemättä.
Hän oli kuuliainen Jumalalle.
Yhtenä päivänä Hän paransi ja teki ihmeitä aamusta iltaan, -
ja jonkun toisen päivän Hän saattoi viettää vain yhden ihmisen kanssa.
Tai kuten tässä, Hän vietti useita tunteja ylhäällä vuorella.
Tiedämme Jeesuksen olleen kauan vuorella rukoilemassa.
Sitten Hän lähti opetuslasten luo veden päällä kävellen.
Siinä vaiheessa opetuslapset olivat jo voimakkaan myrskyn keskellä.
Matt. 14:28-29 "Pietari vastasi hänelle ja sanoi: -
"Jos se olet sinä, Herra, niin käske minun tulla tykösi vettä myöten".
Hän sanoi: "Tule". Ja Pietari astui ulos venheestä ja -
käveli vetten päällä mennäkseen Jeesuksen tykö.""
En tiedä kenenkään ikinä ennen tai jälkeen -
tehneen mitään samanmoista. Se oli erittäin merkittävä ihme!
Ilmeisesti Pietarin kävelyä veden päällä ei kantanut itse vesi, -
vaan Jeesuksen henkilökohtaisesti hänelle kohdistama puhe - "Tule".
Hyvän kristillisen elämän perusta onkin se, että toimimme sen mukaan, -
mitä Jumala on meille henkilökohtaisesti puhunut.
Kreikan kielessä puheesta käytetään sanaa 'logos' tai 'rhema'.
Luuk. 5:3 mukaan Jeesus opetti kansaa veneestä käsin.
Puhe oli yleinen, joten siitä käytettiin sanaa 'logos'.
Hetken päästä Hän pyysi Simonia kokeeksi heittämään verkot syvälle.
Simon vastasi: "Opettaja, me olemme jo tehneet työtä koko yön, -
emmekä ole saaneet mitään. Mutta lasken verkot, kun sinä.. käsket."
Tässä tämä sana 'sinä' on merkkinä henkilökohtaisesta rhema-puheesta.
Ja Simon teki kuten häntä oli käsketty, -
vaikka vuorokauden- ja kellonaika näytti kalastuksen kannalta väärältä.
Mutta koska Hän toimi Jumalan Sanan mukaan, kalaverkot repeilivät.
Tässäkin Jeesus sanoo Pietarille henkilökohtaisesti: 'Tule', -
ja Pietari astuu veneestä Jumalan Sanaan luottaen. Näin se on.
Jumalan puhuessa juuri sinulle, myös sinä voit tehdä ihmeitä!
Jumalan miehet ja naiset ovat tehneet inhimillisesti katsoen -
mahdottomia asioita maan päällä.
He ovat voineet olla fyysisestikin niin heikossa kunnossa, -
etteivät olisi pystyneet itse tekemään, mitä ikinä tekivätkin.
He ovat eläviä todisteita Jumalan heille tekemistä ihmeistä.
Eli Pietari astui veneestä, ja käveli vettä pitkin Jeesuksen luo.
Sitten sattui välikohtaus. "Mutta huomatessaan rajun tuulen, -
hän pelästyi ja alkoi vajota. 'Herra, pelasta minut!' hän huusi.
Jeesus ojensi heti kätensä, tarttui häneen ja sanoi: -
'Vähäinenpä on uskosi! Miksi aloit epäillä?' "
Kiinnostavaa on se, kuinka Jeesus ilmestyy heidän keskellensä -
myrskyaallokossa ja vettä pitkin kävellen. Se on jo itsessään ihme!
Ilmeisesti Jeesus ei ollut koskaan ennen tehnyt mitään vastaavaa.
He uskovat, että Jeesus on Messias ja Jumalan Poika mutta -
nyt he näkevät Hänen kävelevän järven aalloilla vettä pitkin!
Joskus vaikeissa olosuhteissa kahlatessamme -
annamme pelon vaikuttaa meihin siinä määrin, -
että pelko saattaa vääristää näkymiämme.
Siinä tilanteessa opetuslapset luulivat Jeesusta aaveeksi!
Säikähtäneinä he huusivat: "Aave. Sehän on aave..."
Jeesus rauhoitteli heitä sanoen: "Minä tässä olen..."
Mutta opetus on tämä: myrskyssä saattaa olla vaikea tuntea Jumalaa.
Häviäjät katsovat vain lähelle.
Voittajat katsovat kauas, oikeaan suuntaan.
Niin kauan kun Pietari piti katseensa suunnattuna Jeesukseen, -
hän pystyi kävelemään pitkin myrskyisen järven vettä.
Tuuli, myrsky ja aallokko, ja silti Pietari onnistui siinä kävelemään.
Mutta heti kun hän kiinnitti huomionsa ympärillä oleviin olosuhteisiin, -
kuten myrskyyn ja tuuleen, hän pelästyi ja alkoi vajota.
Näin käy usein meidänkin elämässämme.
Meidän tulee kohdistaa katse kohti omaa tavoitettamme ja päämäärää.
Heti aamulla heräämisen jälkeen kannattaa tarttua toimeen.
Surevat ihmiset voivat kuolla ennen aikojaan siksi, -
että menetettyään rakkaansa, heiltä on samalla kadonnut elämän tarkoitus.
Mutta kun katseesi on koko ajan Jeesuksessa -
ja siinä, mitä Jumala on JUURI SINULLE puhunut, -
silloin tiedät elämäntehtäväsi ja selviät kaikista myrskyistä!
Virossakin voi kaunis kesäpäivä muuttua hetkessä ukkosmyrskyksi.
Mutta pitämällä katseesi aina menosuuntaan päin, -
selviät kaikista elämän myrskyistä. Yksi parhaista elämänohjeista on: -
Selviät kaikista ajoista hyvin, -
kunhan jatkat kävelyä -
ja kävelet riittävän kauan ja vastoinkäymisistä huolimatta.
Jossakin kohtaa sinua on kehuttu, toisessa ehkä haukuttu pystyyn.
Tiedätkö, mitä sinun pitäisi siinä tapauksessa tehdä? Jatkaa kävelyä.
Käveltyäsi riittävän paljon, -
pystyt läpäisemään kaikki elämäsi vaiheet ja pyörremyrskyt!
"Jeesus ojensi heti kätensä, tarttui häneen..."
Minä uskon Jumalan olevan valmis tarttumaan sinuunkin -
kiskaistakseen sinut ylös kaikista myrskyistä, kun vain luotat Häneen.
Herra on auttaja kaikille niille, jotka huutavat Hänen puoleensa.
"Kun he olivat nousseet veneeseen, tuuli tyyntyi."
Ajattele, jos Jeesus astuisikin sinun veneeseesi.
Aiemmin katastrofilta tuntunut tilanne ei tuntuisi enää miltään.
Koko tilanne raukeaisi siihen, koska Jeesus olisi veneessäsi.
"Talous-veneessäsi" et tekisi päätöksiä enää yksin.
Et harjoittaisi liiketoimintaakaan Jumalalta neuvoja kysymättä.
Jos olet jostakin erimielinen, pysähdyt, ja kysyt asiaa Jumalalta.
Tämä koskee kaikkia elämänalueita. Mitä Jumala sanoo ja mitä neuvoo?
Mitä Jeesus puhuu sinulle ollessaan elämäsi veneessä?
"Avioliitto-veneessäsi", "Yritys- veneessäsi", "Palvelus-veneessäsi".
"Ja kaikki, jotka veneessä olivat, polvistuivat hänen eteensä -
ja sanoivat: 'Sinä olet todella Jumalan Poika.' "
Tuuli oli juuri tyyntynyt, ja Jeesus oli noussut veneeseen.
Miehet kerääntyivät Jeesuksen ympärille, kumarsivat Häntä -
ja sanoivat Hänelle: "Sinä olet todella Jumalan Poika."
Takaan, että tunnet Jumalan vasta kun tunnistat Hänet myrskyssä.
Käytännössä tiedämme kirjojen lukemisen olevan tosi mukavaa.
Mutta kun kuljet elämäsi haasteiden läpi yhdessä Jumalan kanssa, -
opit tuntemaan Jumalan ihan uudella ja toisella tasolla.
Miksi Jumala sallii meidän joskus kulkea useidenkin myrskyjen läpi?
Ehkä siksi, että myrskyssä Hän voi osoittaa suuruutensa ja voimansa.
Kuinka Hän voisi osoittaa kykynsä pelastaa, ellei ole mistä pelastaa.
Kuinka osoittaa valmiutensa anteeksiantoon, -
jos anteeksiannettavaa ei ole.
Joten elämäsi erämaissa, myrskyissä ja vaikeina aikoina -
Jumala haluaa näyttää voimansa ja mahtinsa sinun elämässäsi.
Hän haluaa näyttää ylösnousemuksen sekä parantavan voiman elämässäsi.
Sitten sinäkin voit sanoa: "Jumala, en ole Sinua tuollaisena tuntenut".
Tai kuten opetuslapset sanoivat: "Sinä olet todella Jumalan Poika".
Olet ehkä vasta kulkenut myrskyn läpi, tai elät vaikeita aikoja nyt.
Ehkä kuuntelet tätä sanomaa profeetallisessa mielessä.
Kulkiessasi myrskyn halki, muista olla päästämättä myrskyä sisääsi.
Ja jos Jumala on sinut lähettänyt, esteitä ja haasteita tulee olemaan.
Ja lopuksi. Älä unohda, että Jumala voi tässäkin tilanteessa -
ojentaa sinulle suuren ja kunnianarvoisen kätensä, -
jotta sinäkin opit tuntemaan Hänet lähemmin kuin koskaan ennen.
Opetuslapset ihmettelivät: "Missä on Jeesus? Me olemme hukkumassa!"
Mutta Jeesus näytti myrskyssä suurimmat ja väkevimmät voimansa!
Opetuslapset eivät olleet koskaan nähneet mitään vastaavaa.
Heille avautui täysin uusi käsitys Jumalan suuruudesta, -
ja niin tulee käymään myös sinulle.
Suomennos: Irene Tarkka